ALRK: Moterų Sajungos Istorija 


„Dažnai mūs norai neįvyksta, 
Trumpai meiliausi žodžiai šildo, 
Tik darbas doras vien nenyksta. 
Jo net ir amžiai neišdildo.“ 


A. Jakštas 


Antroji dalis — 1939 m. 1964 m. 


Su entuziazumu ir pasididžiavimu paminėjus savo organizacijos šimt- 
mečio ketvirtį sąjungietės įžengė į 26-tuosius metus pilnos pasitikėjimo. 
Centro pirm., Elzbieta Paurazienė, skelbiant naujų narių vajų, ragino 
sąjungietes „žemę pajudinti“. 

Michigan valstybės direktorė, Ona Kratavičienė, MOTERŲ DIRVOJ 
atžvilgiais būtų pažangos ir laimėjimo metai...“ 
rašo: „... Taip dirbkime, kad mūsų organizacijos 1940 m. istorija visais 

Ir sąjungietės dirbo ir triūsė savo, bažnyčios, ir tėvynės reikalams. Jų 
noras plėsti Apšvietos skyriaus veiklą padarė organizacijos perspektyvą 
kuo skaisčiausią. 


DEVYNIOLIKTAS SEIMAS 


Devynioliktas seimas įvyko 1939 m. rugpiūčio 7-11 d., Šv. Kazimiero 
parapijoje, Worcester, Mass., 5-tos ir 69-t0s kuopos globoje. 

Jubiliejinis seimas pradėtas iškilmingomis šv. Mišiomis, kurias atlaikė 
parapijos klebonas gerb. kun. Augustas Petraitis. 

Buvo atkalbėta malda už mirusias pirmutines Moterų Sąjungos Cent- 
ro valdybos nares: pirmąją centro valdybos raštininkę Moniką Gurinskaitę, 
pirmąją centro valdybos rašt. pagelb. F. Nutautaitę-Aleksienę; ir Mote- 
rų Sąjungos geradarę bei Garbės narę Juzefą Šefeltaitę. 

Pranešta, kad 1938 m. birželio 4 d. Mortos Zailskienės namuose buvo 
suorganizuota 43-oji kuopa, Waterbury, Connecticut, Šv. Petro parapijoje 
ir 72-oji kuopa Detroit, Michigan Centro pirmininkės E. Paurazienės pas- 
tangomis. 

Seimo atstovės gausiomis katutėmis užgyrė Sofijos Sakalienės atliktą 
gražų ir naudingą Sąjungai darbą — išleidimą 25 metų jubiliejinės knygos. 

Seiminiame bankete brangiajai Moterų Sąjungos steigėjai ir pirmajai 
Centro pirmininkei ir „Moterų Dirvos“ redaktorei Uršulei Daukantienei 
buvo suteikta garbės vieta ir įteikta $25.00 dovana su pasveikinimu už 
jos ilgų metų darbą organizacijai. 

Į Centro valdybą išrinkta: dvasios vadas — kun. Steponas Kneizys, 
Norwood, Mass.; pirm. E. Paurazienė, Detroit, Mich.; I vicepirm. — Justa 
Karpiūtė, Westville, Ill.; II vicepirm. — A. Aukštikalnienė (Colney), Wa- 
terbury, Conn.; raštininkė — M. Vaičiūnienė, Cicero, Ill.; ižd. — Elena Stat- 
kienė; iždo globėjos — T. Mažeikienė, Worcester, Mass. ir A. Poškienė, 

Albina Poškienė — 67 kp. 


Justa Karpiūtė — 70 kp. 


Marijona Paukštienė — 20 kp. 


1939-1945 — iždo globėja 1939-1941 — Vicepirm. 1939-1947, 1949-1951 ir 
1945-1949 — Raštininkė 1955-1959 Illinois Direktorė 
1957-1959 — I Vicepirm. 

Chicago, Ill. Daktaras-kvotėjas — dr. A. Rakauskas, Chicago, Ill. „Moterų 
Dirvos“ redaktorė — S. Sakalienė. 

Direktorės: Conn. — M. Jokubaitė, Ill. — M. Paukštienė, Mass., Maine 
ir N.H. — adv. Anastazija Sykes, Mich. — O. Kratavičienė, N.J. ir N.Y. — 
M. Šertvitienė, Ohio — O. Stepulionienė, Pa. — P. Schevets. 

Skundų komisija: L. Venčienė, Lawrence, Mass., T. Mitchell, Nashua, 
N.H., S. Sakalienė, Chicago, Ill. 

Literatinė komisija: A. Poškienė, Chicago, Ill, U. Daukantienė, Wor- 
cester, Mass., adv. Sykes, Norwood, Mass. 

Atstovės į Federacijos Tarybą: A. Stašaitienė, Cicero, Ill., ir S. Suba- 
tienė, Richmond Hills, N.Y. 

Legalis Patarėjas: adv. Jonas Brenza, Chicago, Ill. 


1940 m. svarbesnieji įvykiai 


Paskelbtas naujų narių įrašinėjimo vajus pasibaigė su džiuginančiais 
rezultatais. Vajaus metu suorganizuota nauja 73-ji Lowell, Mass. kuopa, 
perorganizuota 15-ji kuopa Brockton, Mass., ir įsteigtas jaunamečių skyrius 
prie 20-tos kuopos, Chicago, Ill. Viso naujų narių tame laikotarpyje įrašyta 
179. 

Birželio 15 d. lietuvių tautos istorijon įsirašė juodžiausiomis raidė- 
mis — Sovietų Rusijos didelės karinės jėgos užplūdo Lietuvą ir ją okupavo. 
Apsunkintomis širdimis sąjungietės tęsė savo veiklą, pasiryžusios visoke- 
riopu būdu kovoti už tautos laisvę. 

Sąjungietės atsisveikino su dr. Antanu Rakausku, kuris nuo 1937 m. 
buvo organizacijos daktaru-kvotėju. Liepos mėnesio pradžioje dr. Ra- 
kauskas įstojo į Tėvų Marijonų vienuolyną. 

Lapkričio 12 d., gavęs širdies ataką, prie kurios prisidėjo plaučių užde- 
gimas, mirė kun. Jeronimas Vaičiūnas, Šv. Antano parapijos Cicero, Ill., 
klebonas ir buvęs Centro Dvasios Vadas, daug prisidėjęs prie Moterų Są- 
jungos steigimo, ugdymo ir visuomet didžiausias jos prietelis-patarėjas. 


